1. ปัจจัยความเสี่ยง

ปัจจัยเสี่ยงจากภายในและภายนอก ที่มีผลกระทบต่อการดำเนินธุรกิจของบริษัทสามารถสรุปได้ดังนี้

  1. ภาวะเศรษฐกิจและอัตราการขยายตัว ธุรกิจรับเหมาก่อสร้าง
  มีความสัมพันธ์โดยตรงกับภาวะเศรษฐกิจและอัตราการขยายตัวทางเศรษฐกิจของประเทศ
  ดังนั้นบริษัทจึงได้รับผลกระทบในช่วงภาวะเศรษฐกิจชะลอตัว
  อย่างไรก็ตามการที่บริษัทมีความสามารถในการรับงานได้หลายประเภท
  ทำให้บริษัทสามารถลดความเสี่ยงในการรับงานก่อสร้างที่มีความเสี่ยงลงได้
  แต่ในสภาวะเศรษฐกิจปัจจุบัน ภาครัฐบาลมีการปรับลดงบประมาณการใช้จ่าย
  รวมถึงการก่อสร้างสาธารณูปโภคพื้นฐานลง หรือขยายเวลาโครงการให้ล่าช้าออกไป
  ซึ่งเป็นผลให้อัตราการขยายตัวของบริษัท มีอัตราลดลง และกระทบต่อต้นทุนการก่อสร้าง
  โดยทำให้ต้นทุนทางการเงินและค่าใช้จ่ายประจำมีอัตราสูงขึ้นด้วย
  นอกจากนี้ภาคเอกชนก็ยังมีปัญหาในเรื่องสภาพคล่องอย่างมาก
  บริษัทจึงต้องใช้ความระมัดระวังในการรับงานมากขึ้น

  2. การเปลี่ยนแปลงของราคาวัตถุดิบ ต้นทุนวัตถุดิบ
  ถือได้ว่าเป็นต้นทุนหลักในการคำนวณเสนอราคาในการประมูล
  ซึ่งการเปลี่ยนแปลงด้านราคาของวัตถุดิบต่าง ๆ มีผลกระทบโดยตรงต่อผลกำไรของบริษัท
  จากประสบการณ์ที่ผ่านมา บริษัทสามารถที่จะคาดคะเนแนวโน้มของราคาวัตถุดิบ
  โดยจะมีการทำข้อตกลงซื้อวัตถุดิบล่วงหน้า หากราคาวัตถุดิบมีแนวโน้มที่จะเพิ่มสูงขึ้น
  ทั้งนี้ในส่วนของวัสดุที่ต้องนำเข้าจากต่างประเทศ
  จะมีต้นทุนสูงขึ้นตามอัตราแลกเปลี่ยนที่เพิ่มขึ้นด้วย

  3. การขาดแคลนแรงงาน บริษัทและธุรกิจรับเหมาก่อสร้างโดยทั่วไป
  มักจะประสบปัญหาขาดแคลนแรงงาน โดยเฉพาะในช่วงเทศกาลสำคัญ เช่น วันปีใหม่
  วันสงกรานต์ ดังนั้นบริษัทต้องมีการจูงใจ โดยการเพิ่มอัตราค่าจ้างชดเชย
  ทำให้มีต้นทุนการดำเนินงานสูงขึ้นในบางช่วงเวลา

  4. เหตุการณ์ที่ไม่สามารถคาดการณ์ได้
  แม้ว่าบริษัทได้มีการคำนวณราคาโดยเผื่อค่าใช้จ่ายเพิ่มเติมเพื่อรองรับความเสี่ยง
  (CONTINGENCY COST) ไว้แล้วทุกครั้ง
  แต่เนื่องจากบางครั้งมีข้อจำกัดในด้านระยะเวลาในการเตรียมตัวแก้ไขสถานการณ์ หรือเหตุการณ์
  ซึ่งไม่สามารถคาดหมายได้ล่วงหน้าเกิดขึ้นทำให้เกิดความเสียหายกับงาน
  โดยไม่สามารถเรียกร้องจากผู้ว่าจ้างได้ เช่น น้ำท่วม เป็นต้น

5.  การเปิดเสรีในภาคบริการ เนื่องจากในอนาคตจะมีการเปิดเสรีในภาคบริการ
    ทำให้จำนวนคู่แข่งขันจากบริษัท

  ต่างชาติเพิ่มมากขึ้น ซึ่งบริษัทจะต้องเตรียมการพัฒนาบุคลากร
  อุปกรณ์การก่อสร้างและเทคนิคการก่อสร้างให้ทันสมัยและสามารถแข่งขันกับบริษัทอื่น ๆ
  ได้ในระยะยาว

6.  ปัจจัยด้านแหล่งเงินทุนและอัตราดอกเบี้ย
    ธุรกิจรับเหมาก่อสร้างมีความจำเป็นต้องใช้เงินทุนหมุนเวียนสูง โดย

  เฉพาะในกรณีเป็นโครงการซึ่งต้องลงทุนด้านเครื่องจักรสูง
  ดังนั้นหากประสบปัญหาในการหาแหล่งสนับสนุนทางการเงิน ก็อาจทำให้โครงการมีปัญหาได้ ดังนั้น
  บริษัทจึงต้องหาแหล่งเงินทุนทั้งจากภายในประเทศ และสินเชื่อ

  ต่างประเทศเพื่อสนับสนุนโครงการ นอกจากนี้
  ความเสี่ยงจากอัตราดอกเบี้ยเกิดจากความผันผวนของอัตราดอกเบี้ยในตลาดในอนาคต
  ซึ่งจะส่งผลต่อผลการดำเนินงานและกระแสเงินสดของบริษัท
  บริษัทมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

  7. ผลกระทบจากการใช้ระบบการแลกเปลี่ยนเงินตราแบบลอยตัว
  ในกรณีที่บริษัทมีการยื่นประมูลงานก่อสร้างก่อนการประกาศใช้ระบบอัตราแลกเปลี่ยนแบบลอยตัว
  ซึ่งไม่ได้รวมผลกระทบจากอัตราแลกเปลี่ยนที่เกิดขึ้นนี้ในราคางานก่อสร้าง
  จะมีผลกระทบต่อต้นทุนงานก่อสร้างที่เพิ่มสูงขึ้น ซึ่งในบางกรณีอาจสามารถเบิกค่าปรับราคาได้
  แต่บางกรณีก็ไม่สามารถเบิกค่าปรับราคาได้
  บริษัทได้ลดผลกระทบที่เกิดขึ้นโดยการแปลงหนี้เงินตราต่างประเทศบางส่วนเป็นเงินบาท
  และการจัดหาวัสดุจากผู้ผลิตหรือผู้จัดจำหน่ายภายในประเทศทดแทน หรือให้ผู้ขายต่างประเทศ
  เสนอราคาและเงื่อนไขการชำระเงิน เพื่อคัดเลือกรายที่เสนอผลประโยชน์สูงสุดแก่บริษัท
  บริษัทมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว นอกจากนี้
  บริษัทยังมีความเสี่ยงจากการที่มีเงินลงทุนในบริษัทย่อยในต่างประเทศเป็นเงินตราต่างประเทศ
  ซึ่งบริษัทมิได้ทำสัญญาป้องกันความเสี่ยงเกี่ยวกับอัตราแลกเปลี่ยนไว้

  8. ปัจจัยความเสี่ยงที่เกิดจากการชำระหนี้ตามสัญญาปรับโครงสร้างหนี้
  จากการที่บริษัทได้ดำเนินการปรับโครงสร้างหนี้ โดยเจ้าหนี้สถาบันการเงิน 2 แห่ง
  ได้ยื่นขอฟื้นฟูกิจการของบริษัทต่อศาลล้มละลายกลาง
  และได้มีการลงนามในสัญญาปรับโครงสร้างหนี้แล้วเมื่อวันที่ 30 พฤศจิกายน 2543
  โดยสาระสำคัญของสัญญาปรับโครงสร้างหนี้ ประกอบด้วย การลดภาระหนี้เดิม
  การโอนที่ดินและสิ่งปลูกสร้างเพื่อหักชำระหนี้ การแปลงหนี้เป็นทุน
  การเปลี่ยนแปลงเงื่อนไขการชำระหนี้ โดยขยายระยะเวลา และลดอัตราดอกเบี้ย
  การออกหุ้นกู้แปลงสภาพ และการลดภาระหนี้ให้บริษัทบางส่วน เป็นต้น
  โดยบริษัทได้ดำเนินการในส่วนของการปรับโครงสร้างทุน การออกหุ้นกู้แปลงสภาพแล้วเมื่อวันที่
  27 ธันวาคม 2543 และโอนที่ดินและสิ่งปลูกสร้างเพื่อหักชำระหนี้เมื่อวันที่ 31 มกราคม 2544
  และเริ่มชำระดอกเบี้ยตามเงื่อนไขในสัญญาปรับโครงสร้างหนี้ งวดแรกวันที่ 29 ธันวาคม 2543
  ในกรณีหากเกิดกรณีผิดสัญญา เช่น ผิดนัดไม่ชำระเงินต้นหรือดอกเบี้ยที่ถึงกำหนดชำระตามสัญญา
  หรือบริษัทหยุดประกอบกิจการ หรือเปลี่ยนแปลงประเภทการประกอบธุรกิจในสาระสำคัญ เป็นต้น
  เจ้าหนี้สถาบันการเงินมีสิทธิกำหนดและเรียกร้องให้หนี้ที่ปรับโครงสร้าง ตลอดจนค่าบริการ
  ค่าธรรมเนียม และเงินจำนวนอื่น ๆ
  ทั้งสิ้นที่เจ้าหนี้สถาบันการเงินมีสิทธิเรียกร้องตามสัญญาปรับโครงสร้างหนี้
  เป็นหนี้ที่ถึงกำหนดชำระและต้องชำระแก่เจ้าหนี้สถาบันการเงินแต่ละรายในทันที
  และเริ่มคิดอัตราดอกเบี้ยผิดนัดนับจากวันที่ผิดนัดเป็นต้นไป
  และเจ้าหนี้สถาบันการเงินแต่ละรายมีสิทธิที่จะฟ้องร้องคดีกับบริษัทได้